17. ΒΑΣΙΛΙΚΟΝ ΔΙΑΤΑΓΜΑ της 5/20 Δεκ. 1955 (ΦΕΚ Α’ 337) Περί διακρίσεως των Νοσηλευτικών Ιδρυμάτων Ν.Δ. 2592/53 εις κατηγορίας και καθορισμού των προσόντων και του τρόπου ενεργείας διαγωνισμού ιατρών και οδοντιάτρων προς κατάληψιν θέσεως ιατρικού προσωπικού των Ιδρυμάτων τούτων. Έχοντες υπ’ όψιν: 1)τας διατάξεις της παρ. 5 του άρθρ. 6 του υπ’ αριθ. 3301/1955 Νόμου περί τροποποιήσεως και συμπληρώσεως του από 3.4.1954 Β.Δ/τος περί εφαρμογής του άρθρ. 1 του Ν.Δ. 2500/53 επί του προσωπικού των υπηρεσιών του Υπουργείου Κοιν. Προνοίας ως και τροποποιήσεως διατάξεών τινων του Ν.Δ. 2592/53 και 3097/54 περί οργανώσεως της Ιατρικής Αντιλήψεως, 2)την υπ’ αριθ. 500/16.9.1955 γνωμοδότησιν του ΑΣΔΥ και 3)την υπ’ αριθ. 705/1955 γνώμην του Συμβουλίου Επικρατείας, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρ.1.-1.Πάντα τα Νοσηλευτικά Ιδρύματα τα διεπόμενα υπό του Ν.Δ. 2592/53 διακρίνονται εφ’ εξής εις τρεις κατηγορίας κατά τα αμέσως κατωτέρω οριζόμενα: Α’ Κατηγορία Εις την Α’ Κατηγορίαν υπάγονται άπαντα τα εν Αθήναις, Πειραιεί και Θεσσαλονίκη Γενικά και Ειδικά Νοσηλευτικά Ιδρύματα. Β’ Κατηγορία Εις την Β’ Κατηγορίαν υπάγονται: α)Τα Γενικά και Ειδικά Νοσηλευτικά Ιδρύματα τα λειτουργούντα εν τη έδρα εκάστης Υγειονομικής Περιφερείας. β)Τα Γενικά Νοσοκομεία: Σύρου, Ναούσης, Ρεθύμνου, Σάμου, Αλεξανδρουπόλεως, Δράμας, Ξάνθης, Καβάλας, Σερρών, Κιλκίς, Άρτης, Φιλιατών, Τρικάλων, Καρδίτσης, Βόλου, Ζακύνθου, Κερκύρας Καλαμών, Κυπαρισσίας, Κορίνθου, Χαλκίδος. γ)Τα λοιπά Ειδικά Νοσηλευτικά Ιδρύματα και Θεραπευτήρια. Γ’ Κατηγορία. Εις την Γ’ Κατηγορίαν υπάγονται άπαντα τα λοιπά Γενικά Νοσοκομεία. Άρθρ.2-7.(Αφορώντα εις τον τρόπον και την διαδικασίαν πληρώσεως των θέσεων του Ιατρικού Προσωπικού των Νοσηλευτικών Ιδρυμάτων Ν.Δ. 2592/1953, κατηργήθησαν δια του άρθρ. 5 παρ. 2 του Β.Δ. 8/9 Μαΐου 1958, κατωτ. αριθ. 22). 